قرطاج خاصها تدمّر (ب لّاتينية Carthago delenda est) ؤلا ب صيغة مطوّلة ؤ ب لإضافة ل هادشي، كيبان ليّا بلي قرطاج خاصها تدمّر (ب لّاتينية Ceterum autem censeo Carthaginem esse delendam) هيّا عيبارة مشهورة كان ݣالها سّيناطور ؤ سّياسي رّوماني كاطو لقديم ف لخيطابات ديالو قدّام مجلس شّيوخ رّوماني، قبل من لحرب لبونيقية تّالتة (149 تال 146 قبل لميلاد). كيتݣال بلي كاطو كان كيستعمل هاد لعيبارة كولما سالا شي خيطاب، باش يدفع لمجلس يعلن لحرب علا قرطاج. هاد لعيبارة كيما هيّا معروفة دابا قادّوها لعولاما ف لقرون 18 ؤ 19، ب لعتيماد علا مْصادر تاريخية بحال تّاريخ طّابيعي لي كاتعاود شنو ݣال كاطو لقديم ب صيغة ماشي مباشرة، ولاكين تقدر تكون أقرب صيغة ل لواقع هيّا طرجامة يونانية ديال پلوطارخ ف كتابو حياوات متوازية، لي كتبها ب هاد شّكل Δοκεῖ δέ μοι καὶ Καρχηδόνα μὴ εἶναι (كيبان ليّا بلي قرطاج ماخاصهاش تبقا). هاد لعيبارة تستعملات شحال من مرة، سيرتو ف لغرب، بحال ف 1798 من طاراف نايب برلاماني پول ݣوران (Paul Gauran) ف فرانسا باش يدعو ل لحرب ضد بريطانيا. پلوطارخ (1846). طيودور دونر (إيديتور). Vitae.